open-index/open-wikipedia-markdown huggingface dataset:
ক্যাথরিন ফ্রাঙ্ক

**ক্যাথরিন ফ্রাঙ্ক** একজন মার্কিন লেখক ও জীবনীকার, যিনি বর্তমানে ইংল্যান্ডে বসবাসরত। তার উল্লেখযোগ্য কর্মের মধ্যে রয়েছে লুসি, লেডি ডাফ-গর্ডনের জীবনী “*লুসি ডাফ গর্ডন: অ্যা প্যাসেজ টু ইজিপ্ট*”, এবং ইন্দিরা গান্ধীর জীবনী নিয়ে লেখা অধিক বিতর্কিত বই “*ইন্দিরা: দ্য লাইফ অব ইন্দিরা নেহরু গান্ধী*”। এছাড়াও তিনি “*অ্যা ভয়েজার আউট: দ্য লাইফ অব [[ম্যারি কিংসলে]]*”, “*[[এমিলি ব্রন্টি]]: অ্যা চেইনলেস সোউল*” এবং “*[[রবিনসন ক্রুসো|ক্রুসো]]: [[ড্যানিয়েল ডিফো]], [[রবার্ট নক্স]] অ্যান্ড দ্য ক্রিয়েশন অব অ্যা মিথ*” ইত্যাদি গ্রন্থ রচনা করেন।

## আরও পড়ুন
* 
* 
* 
* 
* 
* 
* 
* 
* 

## তথ্যসূত্র

## বহিঃসংযোগ
* হাফটন মাফলিনের ওয়েবসাইটে “ক্যাথরিন ফ্রাঙ্ক” 

বিষয়শ্রেণী:মার্কিন লেখিকা
বিষয়শ্রেণী:জীবিত ব্যক্তি
বিষয়শ্রেণী:মার্কিন জীবনীকার
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:২১শ শতাব্দীর মার্কিন লেখিকা
ডিসকর্ড (সফটওয়্যার)

**ডিসকর্ড** হলো একটি মার্কিন মালিকানাধীন ফ্রিওয়্যার তাৎক্ষণিক বার্তা এবং ভিওআইপি অ্যাপ্লিকেশন এবং ডিজিটাল বিতরণ মাধ্যম, যা গেমার থেকে শুরু করে শিক্ষা এবং ব্যবসায়ের ক্ষেত্রে সম্প্রদায় তৈরির জন্য নকশা করা হয়েছে। ডিসকর্ড একটি চ্যাট চ্যানেলের মাধ্যমে ব্যবহারকারীদের মধ্যে পাঠ্য, চিত্র, ভিডিও এবং অডিও যোগাযোগে বিশেষজ্ঞ। ডিসকর্ড উইন্ডোজ, ম্যাক ওএস, লিনাক্স, আইওএস, অ্যান্ড্রয়েড এবং ওয়েব ব্রাউজারে চলে। ২০১৯ সালের ২১শে জুলাই অনুযায়ী, এই সফটওয়্যারটির ২৫০ মিলিয়নেরও বেশি ব্যবহারকারী রয়েছে।

## অভ্যর্থনা
২০১৬ সালের জানুয়ারি মাসের মধ্যে, হামার ও চিসেল জানিয়েছিলেন যে ডিসকর্ডকে ৩ মিলিয়ন লোক ব্যবহার করে, অতঃপর প্রতি মাসে ১ মিলিয়ন বৃদ্ধি পেয়ে একই বছরের জুলাই মাসে ১১ মিলিয়ন ব্যবহারকারীতে পৌঁছেছিল। ২০১৬ সালের ডিসেম্বর মাসে এই সংস্থাটি জানিয়েছে যে বিশ্বজুড়ে এর ২৫ মিলিয়ন ব্যবহারকারী রয়েছে। ২০১৭ সালের শেষের দিকে, এই সেবাটি প্রতি সপ্তাহে প্রায় ১.৫ মিলিয়ন নতুন ব্যবহারকারীসহ সর্বমোট প্রায় ৯০ মিলিয়ন ব্যবহারকারী ধারণ করে। এই সেবাটির তৃতীয় বার্ষিকীর সময়, ডিসকর্ড জানিয়েছিল যে এতে ১৩০ মিলিয়ন অনন্য নিবন্ধিত ব্যবহারকারী রয়েছে। সংস্থাটি পর্যবেক্ষণ করেছে যে এর সার্ভারগুলোর বেশিরভাগ অংশ গেমিং সম্পর্কিত উদ্দেশ্যে ব্যবহৃত হয়, অন্যদিকে ব্যবহারকারীরা গেমিং বহির্ভূত ক্রিয়াকলাপের মধ্যে স্টক ট্রেডিং, ফ্যান্টাসি ফুটবল এবং অন্যান্য অংশীদারি আগ্রহী গোষ্ঠীর জন্য ব্যবহার করে থাকে।

২০১৬ সালের মে মাসে, সফটওয়্যারটি প্রকাশের এক বছর পরে *[[পিসি গেমার|পিসি গেমারের]]* লেখক টম মার্কস ডিসকর্ডকে সেরা ভিওআইপি সেবা হিসেবে বলে উল্লেখ করেছিলেন। লাইফহ্যাকার ডিসকর্ডের ইন্টারফেস, ব্যবহারের সহজতা এবং মাধ্যমের সামঞ্জস্যের প্রশংসা করেছেন।

২০১৯ সালের মে মাসে, ডিসকর্ড জানিয়েছে যে এটির ওয়েব এবং মোবাইল মাধ্যমে কমপক্ষে ২৫০ মিলিয়ন নিবন্ধিত ব্যবহারকারী রয়েছে। এটি প্রতি মাসে ৫৬ মিলিয়ন ব্যক্তি ব্যবহার করে এবং প্রতি মাসে মোট ২৫ বিলিয়ন বার্তা প্রেরণ করে। ২০২০ সালের হিসাব অনুযায়ী, সংস্থাটি জানিয়েছে যে প্রতি মাসে এই সফটওয়্যারের ১০০ মিলিয়ন সক্রিয় ব্যবহারকারী রয়েছে।

## তথ্যসূত্র

## আরও পড়ুন

* 

## বহিঃসংযোগ
* 

বিষয়শ্রেণী:২০১৫-এর সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:তাৎক্ষণিক বার্তা প্রেরক সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:ম্যাকওএস সফটওয়্যার
বিষয়শ্রেণী:২০১৫-এ প্রতিষ্ঠিত ইন্টারনেট সম্পত্তি
বিষয়শ্রেণী:ফ্রিওয়্যার
বিষয়শ্রেণী:ভিওআইপি সফটওয়্যার
বিষয়শ্রেণী:ওয়েব কনফারেন্সিং
টুইচ (সেবা)

**টুইচ** হলো একটি ভিডিও লাইভ স্ট্রিমিং সেবা, যা আমাজনের একটি সহায়ক সংস্থা টুইচ ইন্টারেক্টিভ দ্বারা পরিচালিত হয়। ২০১১ সালের জুন মাসে সাধারণ স্ট্রিমিং মাধ্যম জাস্টিন.টিভির একটি স্পিন-অফ হিসেবে প্রবর্তিত এই সাইটটি মূলত ইস্পোর্টস প্রতিযোগিতা সম্প্রচারের পাশাপাশি ভিডিও গেম লাইভ স্ট্রিমিং, সঙ্গীত সম্প্রচার, সৃজনশীল বিষয়বস্তু এবং সম্প্রতি বাস্তব জীবনের কার্যক্রম প্রচারের জন্য ব্যবহৃত হয়। এই সাইটে থাকা ভিডিওগুলো সরাসরি বা ভিডিও অন ডিমান্ডের মাধ্যমে পরবর্তীতে দেখা যায়।

টুইচের জনপ্রিয়তা তার সাধারণ-আগ্রহের প্রতিরূপ অংশটি গ্রহণ করেছিল। ২০১৩ সালের অক্টোবর মাসে, এর ওয়েবসাইটে ৪৫ মিলিয়ন অনন্য দর্শক ছিল<r এবং ২০১৪ সালের ফেব্রুয়ারি মাসের মধ্যে এটি মার্কিন যুক্তরাষ্ট্রের শীর্ষ ইন্টারনেট ট্র্যাফিকের মধ্যে চতুর্থ বৃহত্তম উৎস হিসেবে বিবেচিত হয়েছিল। একই সময়ে, জাস্টিন.টিভির মূল সংস্থাটি স্থানান্তর করে টুইচ ইন্টারেক্টিভ হিসেবে পুনরায় চালু করা হয়েছিল – অতঃপর ২০১৪ সালের আগস্ট মাসে জাস্টিন.টিভি বন্ধ হয়েছে। একই মাসে, আমাজন ৯৭০ মিলিয়ন ডলারের বিনিময়ে এই সেবাটি অধিগ্রহণ করা হয়েছিল, পরবর্তীতে এটি সংস্থার সাবস্ক্রিপশন সেবা আমাজন প্রাইমের সাথে সমন্বয় ঘটায়। পরবর্তীতে টুইচ কার্স এলএলসি নামে একটি অনলাইন ভিডিও গেমিং সম্প্রদায়ের অপারেটর ক্রয় করে এবং স্ট্রিমে লিঙ্কের মাধ্যমে গেম ক্রয় করা চালু করে। একই সাথে এই সাইটে এমন একটি প্রোগ্রাম রয়েছে যার মাধ্যমে স্ট্রিমাররা যেসকল গেম খেলে, তার বিক্রয়ের ফলে কিছু কমিশন লাভ করে।

২০১৫ সাল অনুযায়ী, টুইচের প্রতি মাসে ১.৫ মিলিয়নেরও বেশি সম্প্রচারক এবং ১০০ মিলিয়ন দর্শক ছিল। ২০১৭ সাল পর্যন্ত, টুইচ মার্কিন যুক্তরাষ্ট্রে ভিডিও গেমের জন্য শীর্ষস্থানীয় লাইভ স্ট্রিমিং ভিডিও সেবা হিসেবে পরিচিতি লাভ করে এবং ইউটিউব গেমিংয়ের ওপর প্রাধান্য বিস্তার করে। ২০১৮ সালের মে মাসের হিসাব অনুযায়ী, এটির প্রায় ১০ মিলিয়ন গড় সমকালীন ব্যবহারকারীসহ মাসিক ২.২ মিলিয়ন ব্রডকাস্টার এবং ১৫ মিলিয়ন দৈনিক সক্রিয় ব্যবহারকারী ছিল। ২০১৮ সালের মে মাস পর্যন্ত, টুইচের ২৭,০০০-এরও বেশি সহযোগী চ্যানেল ছিল।

## তথ্যসূত্র

## বহিঃসংযোগ
*  

বিষয়শ্রেণী:টুইচ (সেবা)
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:ভিডিও হোস্টিং
বিষয়শ্রেণী:চাহিদা ভিডিও সেবা
বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি
বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি
বিষয়শ্রেণী:ভিডিও গেম ধারাবাহিক সম্প্রচার সেবা
বিষয়শ্রেণী:২০১১-এ ক্যালিফোর্নিয়ায় প্রতিষ্ঠিত
বিষয়শ্রেণী:২০১৪-এর অধিগ্রহণ ও একত্রীকরণ
বিষয়শ্রেণী:২০১১-এ প্রতিষ্ঠিত মার্কিন কোম্পানি
বিষয়শ্রেণী:২০১১-এ প্রতিষ্ঠিত বিনোদন কোম্পানি
বিষয়শ্রেণী:২০১১-এ প্রতিষ্ঠিত গণমাধ্যম কোম্পানি
বিষয়শ্রেণী:২০১১-এ প্রতিষ্ঠিত সফটওয়্যার কোম্পানি
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
কলম ও কাগজের হাদিস

**কলম ও কাগজের হাদীস** () এমন একটি ঘটনাকে ইঙ্গিত করে যেখানে ইসলামের নবী মুহাম্মদ তাঁর মৃত্যুর কিছুক্ষণ পূর্বে একটি লিখিত বিবৃতি দেওয়ার ইচ্ছা প্রকাশ করেছিলেন, কিন্তু তাঁকে তা করতে বাধা দেওয়া হয়েছিল। বিবৃতিটির বিষয়বস্তু, প্রতিরোধের ধরন এবং তাতে মুহাম্মদের প্রতিক্রিয়া নিয়ে বিভিন্ন সূত্রের মধ্যে মতবিরোধ বিদ্যমান। এই ঘটনাটিকে *বৃহস্পতিবারের বিপর্যয়* নামেও অবিহিত করা হয়।

## বর্ণনা
মুহম্মদ ৬৩২ সালে অসুস্থ হয়ে পড়েন এবং এক বৃহস্পতিবার তাঁর স্বাস্থ্যের গুরুতর অবনতি ঘটে। কথিত আছে যে তিনি মুসলিমদের “চিরতরে পথভ্রষ্ট” হওয়া থেকে রক্ষা করতে পারে এমন একটি বিবৃতি প্রদান করার করার জন্য তাঁকে লেখার উপকরণ দিতে আদেশ করেন।

কিন্তু তাঁর কক্ষে উপস্থিত লোকজন এই আদেশ মানবেন কিনা তা নিয়ে বাদানুবাদ শুরু করেন। ইবনে সা‘দের মতে, যিনি এই ঘটনার একাধিক সংস্করণ সরবরাহ করেছেন, উপস্থিত লোকেদের মধ্যে একজন মুহম্মদকে বিকারগ্রস্ত বলাতে এই বিবাদের সূত্রপাত ঘটে। পরিস্থিতি উত্তপ্ত হতে শুরু করলে মুহাম্মদ তাদের তাঁর কক্ষ ত্যাগ করার নির্দেশ দেন এবং পরবর্তীকালে কিছুই লেখেননি। কিছু সূত্রমতে, মুহম্মদ তাঁর বিবৃতি দিতে ব্যর্থ হওয়ার পর বলেছিলেন যে তিনি এর পরিবর্তে উম্মাহর নিকট তিনটি সুপারিশ জারি করবেন। ইবনে সা’দের একটি সূত্রমতে, এর মধ্যে দুটি ছিল:
* মুশরিকদের আরব থেকে বিতাড়ন।
* তিনি যেভাবে প্রতিনিধিদল নিয়োগ করতেন ঠিক সেভাবে তা গ্রহণ।

তৃতীয় সুপারিশটি অনুপস্থিত। ইবনে সা‘দ বলেন যে, এর কারণ হয় মুহাম্মদ সুপারিশটি উল্লেখ করেননি নতুবা হাদীসটির বর্ণনাকারী তা ভুলে গিয়েছিলেন। আত তাবারি ও ইবনে কাসিরের মতো লেখকেরাও এই ঘটনাটিকে একইভাবে বর্ণনা করেছেন। অন্য একটি বিকল্প সূত্রমতে, সুপারিশ তিনটি ছিল নামাজ, জাকাত এবং মা মালাকাত আইমানুকুম। এই সংস্করণটি মুহম্মদের চূড়ান্ত নির্দেশ শাহাদা প্রদানপূর্বক তাঁর মৃত্যুর সঙ্গে সমাপ্ত হয়।

বর্ণনাকারীদের পক্ষপাত অনুসারে হাদীসটির বিভিন্ন পুনরাবৃত্তি উপস্থিত লোকেদের পরিচয়ের— যেমন: জয়নব বিনতে জাহশ, উম্মে সালামা ও আবদুল্লাহ ইবনে আবু বকরের মতো ব্যক্তিত্বদের সন্নিবেশ বা অপসারণ—পাশাপাশি পরিবর্তিত হয়। একটি সূত্রে বর্ণিত হয়েছে যে মুহাম্মদ আলীর কোলে মাথা রেখে শুয়ে থাকাবস্থায় এই ঘটনাগুলি ঘটে। অন্যান্য সূত্র আরও বর্ণনা করে যে মুহম্মদকে বাধাদানকারী ব্যক্তি ছিলেন উমর ইবনুল খাত্তাব, যিনি বলেছিলেন যে কোরআনের বাইরে অন্য কোনো নির্দেশনার প্রয়োজন নেই।

এই নিঃশব্দ আদেশটির প্রকৃতি সম্পর্কে ভিন্ন ভিন্ন দৃষ্টিভঙ্গি পরবর্তী রাজনৈতিক তর্কগুলিতে—বিশেষত মুহম্মদের স্থলাভিষেক বিষয়ক সংকটে—ব্যবহৃত হয়েছিল। আল-শেখ আল-মুফীদের মতো শিয়া পণ্ডিতেরা দাবি করেন যে, এর মাধ্যমে মুহম্মদ আলীকে তাঁর পরবর্তী খলিফা হিসেবে সরাসরি নিযুক্ত করতেন। অন্যদিকে আল বালাযুরির মতো সুন্নি পণ্ডিতেরা মনে করেন যে মুহম্মদ এর মাধ্যমে আবু বকরকে মনোনীত করতে চেয়েছিলেন।

## তথ্যসূত্র

বিষয়শ্রেণী:হাদিস
বিষয়শ্রেণী:৭ম শতাব্দীতে ইসলাম
বিষয়শ্রেণী:মুহাম্মাদের জীবনী
ভিক্টোরিয়া, ব্রিটিশ কলাম্বিয়া

**ভিক্টোরিয়া** কানাডার ব্রিটিশ কলাম্বিয়া প্রদেশের রাজধানী। এটি কানাডার দক্ষিণ দিকে প্রশান্ত মহাসাগরের উপকূলে অবস্থিত। শহরটির জনসংখ্যা ৮৫,৭৯২। ভিক্টোরিয়া কানাডার সপ্তম বৃহত্তম জনবহুল শহর। এর ঘনত্ব .

এটি কানাডার পশ্চিমাঞ্চলের সবচেয়ে গুরুত্বপূর্ণ শহরগুলোর মধ্যে একটি। কানাডার সবচেয়ে বড় শহর ভ্যানকুভার থেকে এর দুরত্ব । সিয়েটোল থেকেও এর দুরত্ব । ওয়াশিংটন, ডি.সি. থেকে এর দুরত্ব ।

শহরটির নামকরণ করা হয়েছে রাণী ভিক্টোরিয়ার নামে। ১৮৪৩ সালে এখানে ব্রিটিশদের উপনিবেশ শুরু হয়। শহরটি উত্তর আমেরিকার প্রাচীন শহরগুলোর মধ্যে একটি। এখনও এখানে কিছু পুরনো স্থাপত্যের নিদর্শন রয়েছে। উল্লেখযোগ্য ভবনগুলোর মধ্যে সাংসদ ভবন এবং ইমপ্রেস হোটেল অন্যতম। ১৮৯৭ সালে সাংসদ ভবনের কাজ শেষ হয়। ১৯০৮ সাকে ইমপ্রেস হোটেলের কাজ শেষ হয়। সান ফ্রান্সিস্কোর পরে এই শহরটির চায়নাটাউন সবচেয়ে পুরনো। ইউরোপীয়দের আগমনের আগেও এখানে বাইরের লোকেরা বাণিজ্য করতে আসতো।

শহরটিকে "বাগান শহর" নামেও ডাকা হয়। পর্যটকদের প্রধান আকর্ষণগুলোর মধ্যে এটি একটি। সেরা ২০টি বসবাসযোগ্য শহরের মধ্যে এটি অন্যতম। বিদেশ থেকে পড়াশুনা করতে অনেক শিক্ষার্থী এই শহরে আসেন। বিশেষ করে ভিক্টোরিয়ার শিল্পকলা কলেজে বিদেশী শিক্ষার্থীরা পড়াশুনা করতে আসেন। ভিক্টোরিয়া এর সমুদ্র সৈকত এবং উপকূলীয় এলাকার জন্য বিখ্যাত। সদ্য চাকরি শেষ হওয়া বৃদ্ধরা এখানে আসেন এর আবহাওয়ার স্বাদ নিতে, বিশেষ করে গ্রীষ্ম উপভোগ করতে।

## ইতিহাস

### প্রাথমিক ইতিহাস (১৭৭০-১৮৭১)
১৭০০ সাল থেকে এখানে স্পেনীয় এবং ব্রিটিশ অভিযানকারীরা আসতে শুরু করে। এর আগে এখানে কোস্ট সেলিশ জাতি-সহ আরও কিছু বিদেশি মানুষ বসবাস করত। ১৭৭৪ সালে জুয়ান পেরেয আসেন। এবং ১৭৭৮ সালে আসেন জেমস কুক।

### আধুনিক ইতিহাস (১৮৭১-বর্তমান)
উনবিংশ শতাব্দীর মাঝামাঝি সময় থেকে ভিক্টোরিয়ার বন্দর উত্তর আমেরিকার সবচেয়ে বড় আফিম আমদানী করার বন্দর হয়ে ওঠে। হং কং থেকে এই আফিমগুলো এখানে আসতো। ১৮৬৫ সাল পর্যন্ত আফিম আমদানি করা বৈধ ছিল এবং কোনরকম নিয়ম-নীতি ছিল না। ১৮৬৫ সালে আইনের মাধ্যমে আফিম আমদানি নিয়ন্ত্রণ করা শুরু হয়। ১৯০৮ সালে আফিম আমদানি নিষিদ্ধ ঘোষণা করা হয়।

## বিনোদন
ভিক্টোরিয়ার আবহাওয়া, অবস্থান এবং পরিবেশ একে বিভিন্ন অনুষ্ঠানের স্থান বানিয়েছে। বিশেষ করে পর্বতারোহণ, গলফ, কায়াকিং, দৌড়ানো, রক ক্লাম্বিং, জলের খেলাধুলা ইত্যাদি।
বাম|থাম্ব|বোস্টন চত্তরে একটি সাইকেলের রেস চলছে
সাইক্লিং শহর হিসেবে ভিক্টোরিয়া বিখ্যাত। এই শহরে সাইকেল চালানোর জন্য কয়েক'শ কিলোমিটারের আলাদা লেন রয়েছে। বিশেষ করে গ্যালোপিং গুজ আঞ্চলিক ট্রেইলটি বিখ্যাত। এছাড়াও এখানে পাহাড়ি পথে সাইকেল চালানোর জন্য আলাদা সু-ব্যবস্থা আছে। এটি মাউন্ট ওয়ার্ক রিজিওনাল পার্কে অবস্থিত। ভিক্টোরিয়া ক্রমশই বাইকারদের জন্য একটি পছন্দের স্থান হয়ে উঠছে। এখানে সাইক্লিস্টদের কিছু গ্রুপ রয়েছে। যেমন গ্রেটার ভিক্টোরিয়া সাইক্লিং কোয়ালিশন অন্যতম। আবার বাইক টু ওয়ার্ক সেসাইটি নামে আরও একটি সংস্থা রয়েছে। এই সংগঠনগুলো সাইকেল সংক্রান্ত সুযোগ-সুবিধা বাস্তবায়নে কাজ করে যাচ্ছে।২০০৫ সালে, ৫% মানুষকে গণ পরিবহন থেকে সাইকেল চালানোতে উৎসাহিত করতে পেরেছে।

## স্থাপনা
ভ্যানকুভারের সবচেয়ে বড় নদীর বাঁধ হচ্ছে জর্ডান নদী বাঁধ। পানির স্রোত দ্বারা এখানে বিদ্যুৎ উৎপাদন করা হয়। এটি প্রতিষ্ঠিত হয় ১৯১১ সালে। 

এবং স্পুক হ্রদ থেকে পুরো শহরের পানি সরবরাহ করা হয়।

## তথ্যসূত্র

## বাইরের সংযোগ

*

বিষয়শ্রেণী:ভিক্টোরিয়া, ব্রিটিশ কলম্বিয়া
বিষয়শ্রেণী:ব্রিটিশ কলম্বিয়ায় শহরসমূহ
বিষয়শ্রেণী:কানাডায় উপনিবেশের রাজধানী
দ্য লাস্ট ম্যান অন আর্থ

**<nowiki/>'দ্য লাস্ট ম্যান অন আর্থ' (**ইংরেজিঃ The Last Man On Earth, অনুবাদঃ পৃথিবীর শেষ ব্যক্তি**)** জন ব্লাইস্টোন নির্মিত, ১৯২৪ সালের আমেরিকান হাস্যরসাত্মক নির্বাক চলচ্চিত্র। ফক্স ফিল্ম কর্পোরেশন প্রযোজিত চলচ্চিত্রটি কিছুটা মেরি শেলি'র ১৮২৬ সালে প্রকাশিত দ্য লাস্ট ম্যান উপন্যাস অবলম্বনে নির্মিত। আর্ল ফক্স এটির শ্রেষ্ঠাংশে অভিনয় করেন। ফক্স কর্পোরেশন ১৯৩২ সালে *এল আল্টিমো ভেরন সোব্রে লা টিয়েরা* নামে একটি স্প্যানিশ সংস্করণ ও ১৯৩৩ সালে *[[ইটস গ্রেট টু বি এলাইভ]]* নামে পুননির্মাণ করে। ১৯৪৬ সালের সাই-ফাই উপন্যাস *মিঃ এডাম* এই চলচ্চিত্র হতে অনুপ্রাণিত।

## গল্পসূত্র
এলমার নামের একজন পুরুষ(আর্ল ফক্স) তার প্রেয়সি হ্যাটির(ডেরেলিস পারডিউ) সাথে রাগ করে ঘর ছাড়েন, পরিকল্পনা করেন নারীবিহীন জীবন কাটানোর। ১৯৫০ সালে 'মাসকুলাইটিস' নামক এক রোগের মহামারিতে ১৪ বছর তদুর্ধ সকল পুরুষের মৃত্যু হয়। পুরুষ শুন্য পৃথিবী শাসন করে নারী সমাজ। একজন মহিলা যুক্তরাষ্ট্রের রাষ্ট্রপতির দায়িত্ব নেন। একজন নারী বিমানচালক গার্টি (গ্রেস কুনার্ড) রেডউড বনের উপর দিয়ে যাওয়ার সময় একটি কুড়েঘরের চিমনি হতে ধোঁয়া উঠতে দেখে কৌতুহলি হন, জানতে পারেন এখানে এলমার স্মিথ নামে একজন গ্রাম্য পুরুষ নিভৃতে বাস করছেন। এলমার স্মিথকে ধরে এনে, হাসপাতালে তার বংশ বিস্তারের সামর্থ্য পরীক্ষা করা হয়। প্রামাণিত হয় এলমার সামর্থ্যবান। অচীরেই এলমার পৃথিবীর সকল নারীর আকাংক্ষিত পুরুষে পরিণত হন। সরকার তাকে ১০ মিলিয়ন ডলার দিয়ে গার্টির কাছ থেকে কিনে নেয়, দুইজন নারী সিনেটর, এলমারকে তাদের স্বামী হিসেবে পাওয়ার জন্য প্রতিযোগিতায় লিপ্ত হয়। অপরদিকে এলমার তার প্রেয়সি হ্যাটিকে খুঁজে বের করে, অভিমান ভুলে হ্যাটিকে বিয়ে করে।

## কুশীলব

## সেন্সর
*দ্য লাস্ট ম্যান অন আর্থ*-এর কাহিনি হাস্যরসাত্মক হলেও চলচ্চিত্রটি প্রদর্শনীর ক্ষেত্রে নিষিদ্ধ হয়েছিল। তৎকালীন ভার্জিনিয়া অঙ্গরাজ্যের সেন্সর বোর্ড একজন পুরুষের জন্য মহিলা সমাজের প্রতিযোগিতায় লিপ্ত হওয়ার বিষয়টির উপস্থাপনায় সন্তুষ্ট ছিলনা, তারা ভার্জিনিয়ায় চলচ্চিত্রটি নিষিদ্ধ করেছিল। পরবর্তীতে এটি ব্রিটিশ বোর্ড অব ফিল্ম ক্লাসিফিকেশন কর্তৃক নিষিদ্ধ হয়েছিল।

## সংরক্ষণ
*দ্য লাস্ট ম্যান অন আর্থ-*এর কপি বেলজিয়ামের রাজকীয় চলচ্চিত্র সংরক্ষণাগার এবং নিউ ইয়র্কের *মিউজিয়াম অব মডার্ন আর্ট*-এ সংরক্ষিত আছে।

## তথ্যসূত্র

## বহিঃসংযোগ
*অল মুভিতে দ্য লাস্ট ম্যান অন আর্থ
*

বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নির্বাক চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:জন জি ব্লাইস্টোন পরিচালিত চলচ্চিত্র
বিষয়শ্রেণী:ভবিষ্যতের পটভূমিতে চলচ্চিত্র
বিষয়শ্রেণী:১৯২০-এর দশকের মার্কিন চলচ্চিত্র
বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র
বিষয়শ্রেণী:ব্রিটিশ উপন্যাস অবলম্বনে চলচ্চিত্র
বিষয়শ্রেণী:বিজ্ঞান কল্পকাহিনী উপন্যাস অবলম্বনে চলচ্চিত্র
বিষয়শ্রেণী:১৯৫০-এর পটভূমিতে চলচ্চিত্র
বিষয়শ্রেণী:মার্কিন যুক্তরাষ্ট্রের পটভূমিতে চলচ্চিত্র
বিষয়শ্রেণী:১৯২০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন মহাপ্রলয়-পরবর্তী চলচ্চিত্র
জম জম (চলচ্চিত্র)

**জম জম** মালয়ালম ভাষার একটি হাস্যরসাত্মক নাট্য চলচ্চিত্র। চলচ্চিত্রটি পরিচালনা করেছেন জি. নীলকান্ত রেডি এবং প্রযোজনা করেছেন মানু কুমারন। এটি মূলত বিকাশ বহল কর্তৃক ২০১৪ সালে নির্মিত হিন্দি চলচ্চিত্র কুইনের পুনর্নির্মাণ, যার প্রধান চরিত্রে অভিনয় করেছেন মঞ্জিমা মোহন।

## কুশীলব

## নির্মাণ
২০১৪ সালের জুনে হিন্দি কুইন চলচ্চিত্রের নির্মাতা প্রতিষ্ঠান&ndash;&#32;ভায়াকম ১৮ মোশন পিকচার্স আনুষ্ঠানিকভাবে ঘোষণা করে যে, তারা তাদের ছবি তামিল, তেলুগু, মালয়ালম এবং কন্নড় ভাষায় পুনর্নির্মাণ করার অধিকার থিয়াগারাজনের কাছে বিক্রি করেছে এবং থিয়াগারাজন তার প্রতিষ্ঠান&#32;*স্টার মুভিজের* মাধ্যমে এই সিনেমাগুলো নির্মাণ করবে। ভায়াকম চুক্তিতে শর্ত দিয়েছিল যে, এই সিনেমাগুলোর যেকোনোটির মূল ফটোগ্রাফি ২০১৭ সালের ৮ জুনের মধ্যে শুরু করতে হবে। অন্যথায় তারা সিনেমা নির্মাণের অধিকার হারাবে।

প্রথমে অমলা পল চলচ্চিত্রটির মুখ্য চরিত্রে অভিনয়ের জন্য চুক্তিবদ্ধ হলেও পরবর্তীতে মানজিমা মোহন এ চরিত্রে কাজ করেছিলেন।

## সাউন্ডট্র্যাক

চলচ্চিত্রটির সঙ্গীত পরিচালনা করেছেন অমিত ত্রিবেদী এবং সুর করেছেন রফিক আহমেদ।

## প্রচার এবং মুক্তি
চলচ্চিত্রটির আনুষ্ঠানিক টিজার ২০১৮ সালের ২১ ডিসেম্বর মুক্তি পেয়েছিল।

## তথ্যসূত্র

## বহিঃসংযোগ
*

বিষয়শ্রেণী:মালয়ালম চলচ্চিত্র
বিষয়শ্রেণী:মালয়ালম ভাষার চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:বার্সেলোনায় ধারণকৃত চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:ভারতে ধারণকৃত চলচ্চিত্র
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:তামিলনাড়ুতে ধারণকৃত চলচ্চিত্র
বিষয়শ্রেণী:স্পেনে ধারণকৃত চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:যুক্তরাজ্যে ধারণকৃত চলচ্চিত্র
স্বয়ংক্রিয়তা

থাম্ব|স্বয়ংক্রিয়তার উদ্ভব মুলত কম্পিউটার এর মাধ্যমে ঘটে যেটা প্রথমে এতোটা যায়গা দখল করতো যে একটা বড় হল রুম কম পড়তো
**স্বয়ংক্রিয়তা(Automation)** হ'ল এক প্রকার প্রযুক্তি যা দ্বারা কোনও প্রক্রিয়া বা পদ্ধতি ন্যূনতম মানব সহায়তায় সঞ্চালিত হয়। স্বয়ংক্রিয় নিয়ন্ত্রণ হ'ল অপারেটিং সরঞ্জামগুলির জন্য বিভিন্ন নিয়ন্ত্রণ ব্যবস্থা যেমন যন্ত্রপাতি, কারখানাগুলিতে প্রক্রিয়াজাতকরণ, বয়লার এবং তাপ চিকিৎসা ওভেন, টেলিফোন নেটওয়ার্কগুলিতে স্যুইচিং, জাহাজ, বিমান এবং অন্যান্য অ্যাপ্লিকেশন এবং ন্যূনতম সহ যানবাহনগুলির স্টিয়ারিং এবং স্থিতিশীলকরণ বা হস্তক্ষেপ হ্রাস।

## ইতিহাস
৮৫০ খ্রিস্টাব্দে পারসীয় বনু মুসা ভাতৃদ্বয় রচিত কিতাব আল-হিয়্যাল -এ স্বয়ংক্রিয়তার উল্লেখ মেলে।

## সুবিধা, অসুবিধাগুলি এবং সীমাবদ্ধতা

### সুবিধা
উত্পাদনশীলতা বৃদ্ধি পেয়েছে।

গুণমানের বৃদ্ধি বা পূর্বাভাসযোগ্যতা।

ধারাবাহিকতা বৃদ্ধি

### অসুবিধাগুলি
সম্ভাব্য সুরক্ষা হুমকী / দুর্বলতা

উচ্চ প্রাথমিক ব্যয়।

## উদীয়মান প্রয়োগ

### ব্যবসায়ের প্রক্রিয়া
ব্যবসায়িক প্রক্রিয়া স্বয়ংক্রিয়তা (বিপিএ) জটিল ব্যবসায়িক প্রক্রিয়াগুলির প্রযুক্তি-সক্ষম অটোমেশন প্রদান করে ।
রোবোটিক প্রক্রিয়া স্বয়ংক্রিয়তা(আরপিএ; বা স্ব-নির্দেশিত আরপিএ 2.0 এর জন্য আরপিএআই) বিপিএর মধ্যে একটি উদীয়মান ক্ষেত্র এবং কৃত্রিম বুদ্ধিমত্তা ব্যবহার করে।

বর্তমানে বেশ কিছু কর্পোরেট সংস্থা রোবোটিক প্রক্রিয়া স্বয়ংক্রিয়তা সমাধান প্রদান করে থাকে। তাদের মধ্যে ২০০১ সালে প্রতিষ্ঠিত ব্রিটিশ সংস্থা **ব্লু প্রিজম** , ২০০৩ সালে ভারতীয় অংকুর কোঠারি, মিহির শুক্লা, নীতি মেহতা, এবং রুশভ পারমানি প্রতিষ্ঠিত মার্কিন সংস্থা **অটোমেশন এনিহোয়ার** , ২০০৫ সালে প্রতিষ্ঠিত রোমানিয়ান সংস্থা **ইউআইপাথ** উল্লেখযোগ্য।

## তথ্যসূত্র

বিষয়শ্রেণী:স্বয়ংক্রিয়তা
বিষয়শ্রেণী:স্বতশ্চলীকরণ
কমসোমোলস্ক নামুরে এয়ারক্রাফট প্লান্ট

থাম্ব|KnAAPO Antonov An-12, Moscow, 2005

**কমসোমোলস্ক নামুরে এয়ারক্রাফট প্লান্ট** (**KnAAPO** বা **KnAAZ**; ); রাশিয়ার সর্ব উত্তরের কমসোমোলস্ক নামুরেতে অবস্থিত রাশিয়ার একটি বিমান নির্মাতা প্রতিষ্ঠান।

কোম্পানিটি খাবারোভস্ক ক্রাই এর সবচেয়ে সফল প্রতিষ্ঠান, এবং বছরের পর বছর ধরে এই অঞ্চলের বৃহত্তম করদাতা হয়ে আসছে।

১৯৯৯ এবং ২০০১ সালে রাশিয়ান ইউনিয়ন অফ ইন্ডাস্ট্রিয়ালিস্টস অ্যান্ড এন্টারপ্রেনারস এবং চেম্বার অফ কমার্স অ্যান্ড ইন্ডাস্ট্রি KnAAPO কে "সেরা রাশিয়ান এন্টারপ্রাইজ" উপাধি প্রদান করে।

## মালিকানা
KnAAPO (জেএসসি) এর শেয়ারহোল্ডার:
* ইউনাইটেড এয়ারক্রাফট করপোরেশন (মোট শেয়ারের ২৫.৫%)
* “সুখোই কোম্পানি” জেএসসি (মোট শেয়ারের ৭৪.৫%)
* KnAAPO (জেএসসি) সুখোই ডিজাইন ব্যুরো (জেএসসি) এর ৫.৪১ শতাংশের মালক।

## তথ্যসূত্র

বিষয়শ্রেণী:বিমান নির্মাতা
বিষয়শ্রেণী:রাশিয়ার প্রতিষ্ঠান
বিষয়শ্রেণী:যুদ্ধবিমান নির্মাতা
বিষয়শ্রেণী:সোভিয়েত ইউনিয়নের বিমান নির্মাতা
খাদিজা খাতুন শেফালী

**খাদিজা খাতুন শেফালী** (জন্ম: ১৪ এপ্রিল ১৯৪৯) বাংলাদেশের বগুড়া জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
খাদিজা খাতুন শেফালী ১৪ এপ্রিল ১৯৪৯ বগুড়া জেলায় জন্মগ্রহণ করেন।

## রাজনৈতিক জীবন
খাদিজা খাতুন শেফালী বগুড়া জেলা মহিলা আওয়ামী লীগের সভাপতি। তিনি নবম জাতীয় সংসদের মহিলা আসন ১ থেকে মনোনীত সংসদ সদস্য ছিলেন। নবম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:বগুড়া জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
আসমা জেরীন ঝুমু

**আসমা জেরীন ঝুমু** (জন্ম: ১ নভেম্বর ১৯৭০) বাংলাদেশের ঢাকা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
খাদিজা খাতুন শেফালী ১ নভেম্বর ১৯৭০ সালে ঢাকার মগবাজারে জন্মগ্রহণ করেন। তার পিতা শাহাবুদ্দিন সরদার। চাচা আক্তার সরদার মুক্তিযোদ্ধা ও ঢাকার শেষ সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।

## রাজনৈতিক জীবন
খাদিজা খাতুন শেফালী বাংলাদেশ মহিলা আওয়ামী লীগের কেন্দ্রীয় সাংগঠনিক সম্পাদক। তিনি নবম জাতীয় সংসদের মহিলা আসন ৪ থেকে মনোনীত সংসদ সদস্য ছিলেন। নবম সংসদে তিনি মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:ঢাকা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
ইক স্টেডিয়াম

**ইক স্টেডিয়াম** হলো মার্কিন যুক্তরাষ্ট্রের কানসাসের উইচিটায় অবস্থিত একটি বেসবল স্টেডিয়াম। এটি উত্তর-পূর্ব উইচিটা স্টেট ইউনিভার্সিটির ক্যাম্পাসের হিলসাইড এবং অলিভারের মধ্যে ২১ স্ট্রিটের দক্ষিণ পাশে অবস্থিত।

## ইতিহাস
১৯৭৮ সালে যখন জিন স্টিফেনসন শকার বেসবল প্রোগ্রামটি পুনরায় চালু করেন তখন দলটি মৌসুমের বেশিরভাগ ম্যাচ শহর-মালিকানাধীন ম্যাকএডামস মাঠে খেলেছিল। মৌসুমে যখন ছয়টি খেলা বাকি ছিল তখন দলটি প্রথম এর ক্যাম্পাসে
(শকার ফিল্ড) খেলার সুবিধা পায়। এটি ছিল অতীতে গল্ফ অনুশীলন কোর্সের সময় নির্মিত অত্যন্ত স্বল্প সুবিধাসম্পন্ন একটি স্টেডিয়াম, যেখানে এস্ট্রো টার্ফ ক্ষেত্র, চেইন-লিঙ্কের বেড়া এবং স্কোরবোর্ডসহ অল্প অন্যান্য জিনিসপত্র ছিল। স্টেডিয়ামটিতে ১৯৭৯ সালে সীমিত আকারে আসন স্থাপন করা হয়।

১৯৮৫ সালে, শকার্সকে জাতীয় চ্যাম্পিয়নশিপ খেলায় এগিয়ে নেয়ার জন্য, উইচিটা স্টেট $৭০০,০০০ ব্যয়ে ৩,০৪৪ আসন বিশিষ্ট একটি স্থায়ী স্টেডিয়াম নির্মাণ করে। বেসবল প্রোগ্রামের প্রাথমিক সমর্থক হিসেবে উইচিটাভিত্তিক গাড়ি বিক্রেতা রাস্টি ইক এর নামানুসারে ইক স্টেডিয়ামের নামকরণ করা হয়।

১৯৮৮ সালে স্টেডিয়ামের প্রথম প্রধান সংস্কার করা হয়। সংস্কারের মধ্যে ছিল: একটি নতুন অ্যাস্ট্রোটার্ফ পৃষ্ঠ, একটি রাবারে তৈরি সতর্কীকরণ ট্র্যাক এবং প্লেটের পিছনে ২৯২ বক্স আসন সংযুক্তকরণ। খেলার পৃষ্ঠের নাম পরিবর্তন করে রন এবং লিন্ডা টাইলারের নামানুসারে টাইলার রাখা হয়, যারা $৪২৫,০০০ প্রদানের মাধ্যমে প্রকল্পটিতে বেশীরভাগ অর্থায়ন করেছিলেন।

১৯৯৯ সালের ২৩ সেপ্টেম্বর, কোলম্যান কোম্পানি উইচিটা স্টেট ইউনিভার্সিটির ফিউচারশক্স প্রকল্পে $৭.৮ মিলিয়ন অর্থায়ন করার মাধ্যমে ইক স্টেডিয়াম-টাইলার ফিল্ডের বাড়িকে দেশের প্রধান কলেজিয়েট বেসবল স্টেডিয়ামে পরিণত করার প্রচেষ্টা চালায়। ১৯৯৮ সালের, ২৮ জানুয়ারি ষ্টেডিয়ামটিতে বড় ধরনের উন্নয়ন করার পরিকল্পনা প্রথম ঘোষণা করা হয়, এবং যার ফলে ইক স্টেডিয়ামের উন্নয়ন প্রকল্প কলেজিয়েট বেসবল কোচ জিন স্টিফেনসনের নেতৃত্বে অন্য পর্যায়ে পৌঁছায়।

## আসন বিভাগ
থাম্ব|ডান|350px|ইক স্টেডিয়ামে টাইলার ফিল্ড(২০০৫)
### ভার্জিনিয়া এইচ ফারাহ অল-আমেরিকান ক্লাব

ভার্জিনিয়া এইচ ফারাহ অল-আমেরিকান ক্লাব এর প্রায় ২০০ জন সমর্থক রয়েছে, এবং ক্লাবের সামনে বারান্দা স্তরে ৯৬ জন সমর্থকের জন্য সংরক্ষিত বক্স আসন রয়েছে।

ভার্জিনিয়া এইচ ফারাহ অল-আমেরিকান ক্লাবের সদস্যপদ গ্রহণ করলে জলবায়ু নিয়ন্ত্রিত অভ্যন্তর থেকে খেলার একটি চমৎকার দৃশ্য, প্রতি খেলায় প্রশংসা খাদ্য এবং পানীয়, পার্কিংয়ে অগ্রাধিকার এর সুবিধা পাওয়া যায়।

### কোলম্যান হিল
দুটি প্যাভিলিয়ন এবং ছাদ কোলম্যান হিল এর অন্তর্ভুক্ত। প্যাভিলিয়ন দুটি আবৃত, স্তর দ্বারা বিভক্ত, চেয়ার এর জন্য মজবুত কাঠের ডেক রয়েছে। একটি প্যাভিলিয়নে ফায়ারপ্লেস আছে। প্যাভিলিয়নদুটি সমর্থকদের জন্য সাধারণ আসন প্রদান করে এবং বিশেষ অনুষ্ঠানের জন্য সংরক্ষিত হতে পারে।

সমর্থকরা তাদের বেসবল এবং পিকনিক ইক স্টেডিয়াম-টাইলার ফিল্ডের বাড়ি এ অত্যন্ত ভালোভাবে বেসবল ম্যাচ ও পিকনিক উপভোগ করতে সক্ষম।

### নিয়মিত আসন

ইক স্টেডিয়ামের আনুষ্ঠানিক বসার ক্ষমতা হলো ৭,৮৫১। এই সংখ্যা হোম প্লেটের পিছনের চেয়ারব্যাক সিট, সেই সাথে চেয়ারব্যাক সিট, মাঠের ডান পার্শ্ববর্তী লাইন, এবং মেটাল গ্র্যান্ডস্ট্যান্ড যা ডান পার্শ্ববর্তী লাইন এর নিচে থাকে সেগুলোকেও অন্তর্ভুক্ত করে। নীল রঙের "বক্স আসন" পিছন দিক দিয়ে হোম প্লেটের সবচেয়ে কাছাকাছি। এরপরে সবচেয়ে কাছাকাছি হলো সবুজ এবং হলুদ রংয়ের বক্স আসন উপরে, যেগুলো সিঁড়ি এবং একটি চলার পথ দ্বারা পৃথককৃত।

## বহিঃসংযোগ
* ডাব্লিউএসইওএর ওয়েবসাইটে ইক স্টেডিয়াম
হিফজুর রহমান সিওহারভি

**হিফজুর রহমান সিওহারভি** (১৯০০ - ২ আগস্ট ১৯৬২) একজন ভারতীয় সুন্নি ইসলামি পণ্ডিত এবং ভারতীয় স্বাধীনতা আন্দোলনের কর্মী ছিলেন। তিনি ২৫ বছর (১৯২২-১৯৪৭) ব্রিটিশ শাসনের বিরুদ্ধে লড়াই করেছিলেন এবং আট বছর জেলখানায় কাটিয়েছিলেন। একজন রাজনীতিবিদ হিসাবে, তিনি ভারত বিভাগের বিরোধিতা করেছিলেন, এবং ১৯৫২ থেকে ১৯৬২ সাল পর্যন্ত আমরোহা (লোকসভা কেন্দ্র) থেকে ভারতীয় জাতীয় কংগ্রেসের হয়ে ভারতীয় সংসদ সদস্য হিসাবে দায়িত্ব পালন করেছিলেন।

## প্রাথমিক ও শিক্ষাজীবন
হিফজুর রহমান সিওহারভি ১৯০০ সালে (১৩১৮ হিঃ) ভারতের উত্তর প্রদেশ রাজ্যের বিজনোর জেলার শহর সিওহারের জমিদার পরিবারে জন্মগ্রহণ করেন। তার বাবা হাজী শামসুদ্দিন ভোপাল রাজ্যে এবং তার পরে বিকানের রাজ্যে সহকারী প্রকৌশলী ছিলেন। সেওহরভি প্রথমে স্কুলে এবং পরে মাদরাসা শাহী মুরাদাবাদে ভর্তি হন। তিনি সেওহারের মাদ্রাসায়ে ফয়েজ-এ-আমে তার দারস-ই-নিজামী পাঠ্যক্রমটি সম্পন্ন করেছেন। তিনি সেখানে আবদুল গাফুর সিওহারভি, আহমদ চিশতী এবং সাইয়্যেদ আফতাব আলীর অধীনে পড়াশোনা করেছিলেন। পরে ১৯২২ সালে তিনি দারুল উলূম দেওবন্দে চলে আসেন এবং আনোয়ার শাহ কাশ্মীরির অধীনে হাদিস সমূহে বিশেষ জ্ঞান লাভ করেন এবং ১৯২৩ সালে (১৩৪২ হিজরি) স্নাতক হন।

## সাহিত্যে অবদান
**তেহরিকে পাকিস্তান পার এক নজর* 
**আখলাক আওর ফালসাফায়ে আখলাক*
* *আজাদী: বুনিয়াদী ইনসানী হক*
**বালাগ-ই-মুবীন*
**হুকুমাত কা দ্বীনী তাসাউউর*
**ফার্দ আওর ইজতিইয়াত*
**[[ইসলাম কা ইকতেসাদি নিযাম]]*
**[[কাসাসুল কুরআন]]*
* *কুরআনী উসূল কে মাআশিয়াত*
**[[সীরাতে রাসুলে করিম]]*
* *সিরাতে নববী কা জরুরত আওর আহামিয়ত*
* *ওয়াক্ত কী কদর ও কীমত*

## মৃত্যু
তিনি ক্যান্সারে আক্রান্ত হয়ে ১৯৬২ সালের ২রা আগস্ট মারা যান। দারুল উলূম দেওবন্দের অধ্যক্ষ ক্বারী মুহাম্মদ তাইয়েব তার জানাজার নামাজ পড়েছিলেন। ভারতের প্রধানমন্ত্রী জওহরলাল নেহেরু, ভারতীয় সংসদের কয়েকজন অন্যান্য সদস্যের কাছ থেকে। তার জানাজার নামাজে দুই লক্ষ লোকের অংশ গ্রহণ করে। তার কবরটি নয়াদিল্লির মুনহাদিয়ানে অবস্থিত, যেখানে শাহ ওয়ালিউল্লাহ দেহলভীকেও সমাহিত করা হয়েছে। তার স্মরণে জেদ্দায় হিফজুর রহমান একাডেমি প্রতিষ্ঠিত হয়।
## আরও দেখুন
*দেওবন্দি ব্যক্তিত্বের তালিকা

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:হানাফী ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:জমিয়ত উলামায়ে হিন্দের সাধারণ সম্পাদক
বিষয়শ্রেণী:মেহদিয়ান কবরস্থানে সমাধিস্থ
বিষয়শ্রেণী:আনোয়ার শাহ কাশ্মীরির ছাত্র
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
নূর আফরোজ আলী

**নূর আফরোজ আলী** (জন্ম: ১০ ডিসেম্বর ১৯৫৩) বাংলাদেশের বাগেরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
নূর আফরোজ আলী ১০ ডিসেম্বর ১৯৫৩ সালে বাগেরহাট জেলার ফকিরহাটের আটকা গ্রামে জন্মগ্রহণ করেন। তার স্বামী শেখ আলী আহম্মেদ।

## রাজনৈতিক জীবন
নূর আফরোজ আলী খুলনা মহিলা লীগ সভানেত্রী। তিনি নবম জাতীয় সংসদের মহিলা আসন ১৪ থেকে মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:বাগেরহাট জেলার ব্যক্তি
পারভীন তালুকদার

**পারভীন তালুকদার মায়া** (জন্ম: ৩১ জানুয়ারি ১৯৫৮) বাংলাদেশের বরিশাল জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
পারভীন তালুকদার ৩১ জানুয়ারি ১৯৫৮ সালে বরিশাল জেলার বাকেরগঞ্জের আফালকাঠি গ্রামে জন্মগ্রহণ করেন। তার স্বামী শিল্পপতি মোহাম্মদ আলী খান ফারুক তালুকদার।

## রাজনৈতিক জীবন
পারভীন তালুকদার নবম জাতীয় সংসদের মহিলা আসন ১৬ থেকে মনোনীত সংসদ সদস্য ছিলেন। নবম সংসদে তিনি বন ও পরিবেশ মন্ত্রণালয় সম্পর্কিত স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:বরিশাল জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:বাকেরগঞ্জ উপজেলার ব্যক্তি
আল জুলফি

## অবস্থান
আয জুলফি আল-কাসিম প্রদেশের পূর্ব এবং নাজদের ঐতিহাসিক অঞ্চলের কেন্দ্রস্থলে। এটি বুরেদা (প্রদেশের রাজধানী) থেকে প্রায় ৭০ কিলোমিটার এবং সৌদি রাজধানী রিয়াদ থেকে প্রায় ২৯০ কিলোমিটার উত্তরে অবস্থিত।

## ভূগোল
আল জুলফি নাজদের উত্তর-মধ্য অঞ্চলে এবং শায়াব সামান্নের (সামান ভ্যালি) দক্ষিণে অবস্থিত, যা জুলফির দীর্ঘতম উপত্যকা। এটি এর উত্তর ও পশ্চিমে বালির টিলা দ্বারা বেষ্টিত, যা স্থানীয়ভাবে আল-থোয়ার বালুকণা নামে পরিচিত। আল-সাবালহ উডস শহরের উত্তরে অবস্থিত। আল জুলফির পাশেই রয়েছে আল-কসর রেইন হ্রদ (বা বোহিরাত আল-কাসার), যা শহরের একটি সরকারী অংশ হিসাবে বিবেচিত হয়।

## আরও দেখুন

* নাজদ
* সৌদি আরবের শহর ও শহরগুলির তালিকা
* সৌদি আরবের অঞ্চলসমূহ

## তথ্যসূত্র

## বহিঃসংযোগ

* সরকারী ওয়েবসাইট
* ভিডিও
* ভিডিও
* ভিডিও
* ভিডিও

বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:রিয়াদ প্রদেশের জনবহুল স্থান
১৯৭৩-সালের পাকিস্তানি চলচ্চিত্রের তালিকা

১৯৭৩ সালে পাকিস্তানে নির্মিত চলচ্চিত্রগুলোর একটি তালিকা (চলচ্চিত্রে ১৯৭৩ দেখুন):

## ১৯৭৩

## আরও দেখুন

* পাকিস্তানে ১৯৭৩

বিষয়শ্রেণী:১৯৭৩-এ পাকিস্তান
বিষয়শ্রেণী:বছর অনুযায়ী পাকিস্তানি চলচ্চিত্রের তালিকা
বিষয়শ্রেণী:দেশ বা ভাষা অনুযায়ী ১৯৭৩-সালের চলচ্চিত্রের তালিকা

## বহিঃসংযোগ

* ইন্টারনেট চলচ্চিত্র তথ্যভাণ্ডারে পাকিস্তানি চলচ্চিত্র অনুসন্ধান করুন
সোনারায় ইউনিয়ন, গাবতলী

**সোনারায় ইউনিয়ন** বাংলাদেশের বগুড়া জেলার গাবতলী উপজেলার একটি ইউনিয়ন।

## অবস্থান
এটি গাবতলী উপজেলায় অবস্থিত।
## যোগাযোগ

## আয়তন
এই ইউনিয়নের মোট আয়তন ২৮.৪৯ বর্গকিলোমিটার।
## ইতিহাস
## জনসংখ্যা
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৩৫৩ জন।

## প্রশাসনিক কাঠামো
সোনারায় ইউনিয়ন ৩১টি গ্রাম ও ১৬টি মৌজা নিয়ে গঠিত।
## শিক্ষা ব্যবস্থা
এই ইউনিয়নের সাক্ষরতার হার ২৭%। এখানে ২টি উচ্চ বিদ্যালয় ও ১টি কলেজ রয়েছে। 
;উচ্চ বিদ্যালয়
# পীরগাছা উচ্চ বিদ্যালয় 
# সোনারায় উচ্চ বিদ্যালয় 
#করিম পাড়া বি.এম দাখিল মাদরাসা  
;কলেজ
# তছলিমউদ্দিন তরফদার ডিগ্রি কলেজ
#করিম পাড়া ফজিলা আজিজ মেমোরিয়াল টেকনিক্যাল এন্ড বিজনেস ম্যানেজমেন্ট কলেজ 
## হাট বাজার
#পীরগাছা হাট
#আটাপাড়া হাট
#জামির বাড়িয়া হাট

## জনপ্রতিনিধি
ইউনিয়নের বর্তমান চেয়ারম্যান মজিবুর রহমান আলতাব ।
;পূর্ববর্তী চেয়ারম্যানবৃন্দ
# মোঃ বাচ্চু
# আবুল কাশেম	 	 
# ওয়ালিউল হক (বিলু মাস্টার)	
# লুৎফর রহমান তারাজুল
# রফিকুল ইসলাম রাঙ্গা	
# তারাজুল ইসলাম
#মফিদুল ইসলাম

## ধর্মীয় উপাসনালয়
এই ইউনিয়নে ২০টি মসজিদ, ৮টি ঈদগাহ ও ১২টি মন্দির রয়েছে।

## দর্শনীয় স্থান
### খাল ও বিল
# ইছামতি নদী
# গজারিয়া নদী
# সাংদহ বিল
# খুপী বিল
# আটবাড়িয়া বিল
# সরধনকুটি বিল
# বাংগাবাড়ী বিল
#করিমপাড়া বিল

## উল্লেখযোগ্য ব্যক্তি

## তথ্যসূত্র
সোনারায় ইউনিয়ন

**সোনারায় ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* সোনারায় ইউনিয়ন, গাবতলী; (বগুড়া জেলা)
* সোনারায় ইউনিয়ন, ডোমার; (নীলফামারী জেলা)
* সোনারায় ইউনিয়ন, নীলফামারী সদর; (নীলফামারী জেলা)
* সোনারায় ইউনিয়ন, সুন্দরগঞ্জ; (গাইবান্ধা জেলা)
নাগারা নদী

**নাগারা নদী**(জাপানি:長良川 নাগারা গাওয়া) হলো জাপানের মধ্যাঞ্চলীয় নদী যা বৃহত্তম হনশু দ্বীপের গিফু প্রশাসনিক অঞ্চলের (তোদেফুকেন都道府県) গুজো নগরী থেকে উৎপন্ন এবং কুওয়ানা নগরী এর নদীমুখে অবস্থিত।  কিসো ও ইবি নদীর মতো নাগারা নদীটিও কিসো নদীত্রয়ের একটি নদী যা নো-বি সমভূমিকে গড়ে তুলেছে। নদীটি স্বচ্ছ-জলপ্রবাহী নদী হওয়ার জন্য প্রসিদ্ধ।এটি কাকিতা ও শিয়োমানজো নদীর সাথে জাপানের স্বচ্ছ-জলপ্রবাহী নদীত্রয়ের অন্তর্গত।

পর্যটকরা এখানে ভ্রমণ পিপাসা নিবারণ করতে আসেন। নদীটি প্রাকৃতিকভাবে সৃষ্ট উষ্ণ ঝরনার জন্য একটি বিখ্যাত পর্যটন কেন্দ্র।

## নাম
নাগারা নদী নাগারা গ্রামের পাশ দিয়ে প্রবাহিত হতো এবং একটি ভয়াবহ বন্যার পরবর্তী সময়ে গ্রামটির নামানুসারে এর নাম হয় "নাগারা"। পূর্বে এই নদীটি সুনোমাতা নামেও পরিচিত ছিল।

## সীমা
প্রবাহকালে, নাগারা নদী অনেক স্থানে কিসো ও ইবি নদীর সঙ্গে মিলিত ও বিচ্ছিন্ন হয়েছে। যদিও নাগারাকে কিসো প্রবাহতন্ত্রের অন্তর্ভুক্ত মনে করা হয় তবুও বছরব্যাপী বিভিন্ন নির্মাণকার্য দুই নদীকে তাদের প্রবাহপথে নদীমুখ (মোহনা) থেকে পৃথক করে ফেলেছে। অন্যান্য নির্মাণকার্যও পূর্বে নদীর গতিপথকে পরিবর্তন করেছিল।

গিফু,আইচি ও মিয়ে প্রশাসনিক অঞ্চলের (তোদেফুকেন都道府県) অনেক নগরী নাগারা নদী বিধৌত অঞ্চল।
•**[[গিফু প্রশাসনিক অঞ্চল|গিফু তোদেফুকেন]]**
গুজো-,মিনো,সেকি,গিফু, মিজুহো,ও-গাকি,আনপাচি,ওয়ানোউচি,কাইজু।
•**[[আইচি প্রশাসনিক অঞ্চল|আইচি তোদেফুকেন]]**
আইসাই
•**[[মিয়ে প্রশাসনিক অঞ্চল|মিয়ে তোদেফুকেন]]**
কুওয়ানা

## মৎস্য আহরণ

জলজ পক্ষী কর্মোরেন্টকে ব্যবহার করে মৎস্য আহরণ জাপানের ১৩০০ বছরের প্রাচীন ঐতিহ্য। এটি একটি ব্যতিক্রমধর্মী মৎস্য আহরণ।জলজ পক্ষীগুলোকে দড়ির সাহায্যে নিয়ন্ত্রণ করা হয়। এটি অন্যদের জন্য একটি দর্শনীয় বিষয়।

## তথ্যসূত্র

বিষয়শ্রেণী:জাপানের নদী
রামেশ্বরপুর ইউনিয়ন

**রামেশ্বরপুর ইউনিয়ন** বাংলাদেশের বগুড়া জেলার গাবতলী উপজেলার একটি ইউনিয়ন।
## অবস্থান
ইউনিয়নটি উপজেলা সদর থেকে ১০কিলোমিটার দূরে অবস্থিত।
## যোগাযোগ

## আয়তন
এই ইউনিয়নের মোট আয়তন ১৭.৫১ বর্গকিলোমিটার।
## ইতিহাস
ইউনিয়নের আওতাভুক্ত রামেশ্বপুর গ্রামের নামানুসারে এই ইউনিয়নের নাম রামেশ্বরপুর রাখা হয়। 
## জনসংখ্যা
এই ইউনিয়নের মোট জনসংখ্যা ৩২,৪৮৮ জন।

## প্রশাসনিক কাঠামো
এই ইউনিয়ন ১৪টি গ্রাম ও ৮টি মৌজা নিয়ে গঠিত।

## শিক্ষা ব্যবস্থা
এই ইউনিয়নের সাক্ষরতার হার ২১.৬%।

## হাট-বাজার
# রামেশ্বরপুর হাট
# চকলক্ষীপুর পাট
# মাদারতলা হাট
## খাল-বিল
# চরার বিল 
# কয়ারগারির বিল

## জনপ্রতিনিধি
ইউনিয়নের বর্তমান চেয়ারম্যান রফি নেওয়াজ খান।
;পূর্বতন চেয়ারম্যানবৃন্দ
# আব্দুল করিম	 	 
# রেজাউদ্দিন	 	 
# মোসলেম উদ্দিন মন্ডল	 	 
# কছিম তরফদার	 	
# আব্দুল বাছেদ	 	
# আতিকুর রহমান সাজু (ভারপ্রাপ্ত)	 	 
# আব্দুল বাছেদ	 	 
# আজম খান	 	 
# তবিবর রহমান (তফিজ) ভারপ্রাপ্ত	 	 
# আব্দুল ওহাব

## ধর্মীয় উপাসনালয়
এই ইউনিয়নে ৪৭টি মসজিদ, ৯ টি মন্দির ও ২৫টি ঈদগাহ রয়েছে।

## দর্শনীয় স্থান

## উল্লেখযোগ্য ব্যক্তি

## তথ্যসূত্র
সিন্ধি ভাষাভাষী অনুযায়ী ভারতের রাজ্যসমূহ

**সিন্ধি ভাষা** দক্ষিণ এশিয়ার সিন্ধু অঞ্চলে প্রচলিত ইন্দো-আর্য ভাষার উত্তর-পশ্চিম শাখার একটি ভাষা। এটি পাকিস্তানের সিন্ধু প্রদেশের একটি সরকারী ভাষা৷ ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১৯তম সর্বাধিক প্রচলিত ভাষা এবং ভারতে এই ভাষার বক্তার সংখ্যা ২৮ লক্ষ যা ভারতের মোট জনসংখ্যার ০.২৩%। মাতৃভাষী বক্তার সংখ্যা অনুসারে এই ভাষাটি বিশ্বের ৫০তম সর্বাধিক প্রচলিত ভাষা।
এই ভাষাটি ভারতে কেন্দ্রীয় সরকার স্বীকৃত তফসিলভুক্ত ভাষাগুলির মধ্যে একটি, যদিও সিন্ধি ভারতের কোন রাজ্যের সরকারী ভাষা নয়।

১৯৪৭ সালে ভারত-পাকিস্তানের স্বাধীনতালাভের পর সিন্ধু অঞ্চল পাকিস্তানের চলে গেলে বহু হিন্দু সিন্ধি শরণার্থী পাকিস্তান ত্যাগ করে ভারতে স্থানান্তরিত হন। নিচের তালিকাটি সিন্ধি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
## ২০১১

### জেলাভিত্তিক পরিসংখ্যান
;গুজরাত
# কচ্ছ জেলা - ৭৩০৭০২ (৩৪.৯২%)
# জামনগর জেলা - ১৩৫৬১৭ (৬.২৮%)
# আমেদাবাদ জেলা - ১২৮৯০৬ (১.৭৯%)
# পোরবন্দর জেলা - ৬২১৫ (১.০৬%)
# জুনাগড় জেলা - ২৭১৭৩ (০.৯৯%)
# বরোদা জেলা - ৩৫৩৭৭ (০.৮৫%)
# রাজকোট জেলা - ২৭৭১৯ (০.৭৩%)
# ভাবনগর জেলা - ১৮৫০৫ (০.৬৪%)

;মহারাষ্ট্র
# থানে জেলা - ২৩৩৭৪৮ (২.১১%)
# মুম্বই উপনগরী জেলা - ১৬৫৬২৯ (১.৭৭%)
# মুম্বই শহর জেলা - ৪৪৮৭৫ (১.৪৫%)
# অমরাবতী জেলা - ৩১৩৭৮ (১.০৯%)
# নাগপুর জেলা - ৪৫২৯১ (০.৯৭%)
# আকোলা জেলা - ১৫২৫৪ (০.৮৪%)
# গোন্দিয়া জেলা - ১০১৩৫ (০.৭৭%)
# জলগাঁও জেলা - ২৭৪০৩ (০.৬৫%)
# ওয়ার্ধা জেলা - ৭৩৮৩ (০.৫৭%)

;রাজস্থান
# বাড়মীর জেলা - ১০৩৯৭০ (৩.৯৯%)
# জয়সলমীর জেলা - ১৭১৩৮ (২.৫৬%)
# আজমীর জেলা - ৪৭৭৩২ (১.৮৫%)
# জয়পুর জেলা - ৮০৩২৭ (১.২১%)
# কোটা জেলা - ২১৮৯৫ (১.১২%)
# বিকানীর জেলা - ২৩২৬৬ (০.৯৮%)
# হনুমানগড় জেলা - ৯৮৫৭ (০.৫৬%)
# শ্রীগঙ্গানগর জেলা - ১০৬৪০ (০.৫৪%)
# যোধপুর জেলা - ১৮৬০৫ (০.৫০%)

;ছত্তিশগড়
# রায়পুর জেলা - ৪৭৩২০ (১.১৬%)
# বিলাসপুর জেলা - ১৮৭৫৫ (০.৭০%)
# ধমতরি জেলা - ৩৯৪৫ (০.৫০%)

;মধ্যপ্রদেশ
# ভোপাল জেলা -৫২৯৬৯ (২.২৩%)
# ইন্দোর জেলা - ৫৬৯২৩ (১.৭৪%)
# কাটনি জেলা - ২০০৯৯ (১.৫৬%)
# গোয়ালিয়র জেলা - ১৩৩০১ (০.৬৫%)
# জব্বলপুর জেলা - ১৩৯৬৯ (০.৫৭%)
# খাণ্ডোয়া জেলা - ৬৮৩১ (০.৫২%)
# সাতনা জেলা - ১১১৯৭ (০.৫০%)

## ২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী সিন্ধিভাষীর তালিকা নিম্নরূপ:

## তথ্যসূত্র

বিষয়শ্রেণী:বিভিন্ন ভাষাভাষী অনুযায়ী ভারতের রাজ্য ও কেন্দ্রশাসিত অঞ্চল
বিষয়শ্রেণী:সিন্ধি ভাষা
ডনোভান পাগোন

**ডনোভান জমো পাগোন** (; জন্ম: ১৩ সেপ্টেম্বর, ১৯৮২) কিংস্টন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **ডনোভান পাগোন**।

## প্রথম-শ্রেণীর ক্রিকেট
উলমার্স স্কুলসে অধ্যয়ন করেছেন তিনি। আইসিসি অনূর্ধ্ব-১৯ ক্রিকেট বিশ্বকাপের ইতিহাসে খেলায় তিনি ব্যক্তিগত সর্বোচ্চ রানের ইনিংস খেলেন। ২১ জানুয়ারি, ২০০২ তারিখে ডুনেডিনে গ্রুপ পর্বের খেলায় স্কটল্যান্ড অনূর্ধ্ব-১৯ দলের বিপক্ষে ১৭৬ রান করেছিলেন তিনি।

২০০১-০২ মৌসুম থেকে ২০১২ সাল পর্যন্ত ডনোভান পাগোনের প্রথম-শ্রেণীর খেলোয়াড়ী জীবন চলমান ছিল।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডোনোভান প্যাগন। সবগুলো টেস্টই দক্ষিণ আফ্রিকার বিপক্ষে খেলেছিলেন তিনি। ৩১ মার্চ, ২০০৫ তারিখে জর্জটাউনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৮ এপ্রিল, ২০০৫ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

২০০৫ সালে দক্ষিণ আফ্রিকার বিপক্ষে সিরিজের প্রথম টেস্টে অনাকাঙ্খিত ঘটনায় ওয়েস্ট ইন্ডিজের মাঝারিসারির খেলোয়াড় হিসেবে অভিষেক পর্ব সম্পন্ন হয় তার। মার্চ, ২০০৫ সালে ব্রায়ান লারা, রামনরেশ সারওয়ান ও ক্রিস গেইলসহ জাতীয় দলের সাতজন শীর্ষস্থানীয় খেলোয়াড় বাণিজ্যিক চুক্তির কারণে তিক্ততাপূর্ণ পরিবেশের সৃষ্টি হয়। তারকা খেলোয়াড়ের অনুপস্থিতির সুযোগে টেস্ট ক্রিকেটে অভিষেক ঘটে তার। অভিষেক টেস্টে ৩৫ রান তুলেন ও পরবর্তীতে ৩০ গড়ে রান পান। এরপর, তিনি আর আন্তর্জাতিক ক্রিকেটে অংশ নেয়ার সুযোগ পাননি।

সমগ্র খেলোয়াড়ী জীবনে ৩০-এর কম গড়ে প্রথম-শ্রেণীর ক্রিকেটে রান সংগ্রহ করেছেন। ফলশ্রুতিতে, তার কাছ থেকে এর বেশি রান প্রত্যাশা করা হয়নি। তাসত্ত্বেও, অভিষেকে ৩৫ রান সংগ্রহ করতে পেরেছিলেন। ঐ ইনিংসে তিনি দীর্ঘকায় গড়নে স্থিরচিত্তে ক্রিজে অবস্থান করেন। নিজের অফ-স্ট্যাম্পের প্রতি তীক্ষ্ণ দৃষ্টিনিবদ্ধ করেন ও বাজে বলগুলোকে সজোরে মারতে সচেষ্ট হন।

## তথ্যসূত্র

## আরও দেখুন
* ডেরিক প্যারি
* নরসিং দেওনারায়ণ
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজ বি দলের ক্রিকেটার
বিষয়শ্রেণী:কিংস্টনের ক্রীড়াবিদ
বিষয়শ্রেণী:জ্যামাইকান ক্রিকেটার
বিষয়শ্রেণী:জামাইকার ক্রিকেটার
ক্রিমিনাল (১৯৯৫-এর চলচ্চিত্র)

**ক্রিমিনাল** (; ) হচ্ছে ১৯৯০-এর দশকে মুক্তিপ্রাপ্ত একটি তেলুগু-হিন্দি দ্বিভাষী চলচ্চিত্র, ১৯৯৪ সালে চলচ্চিত্রটির তেলুগু এবং ১৯৯৫ সালে হিন্দি সংস্করণ মুক্তি পায়। চলচ্চিত্রটি ছিলো মারপিট-রোমাঞ্চ ঘরানার; পরিচালনা করেছিলেন মহেশ ভাট এবং প্রযোজক ছিলেন দুজন, তেলুগু সংস্করণ প্রযোজনা করেন কে এস রাম রায় যিনি ক্রিয়েটিভ কমার্শিয়ালস নামক প্রতিষ্ঠান দ্বারা চলচ্চিত্রটি প্রযোজনা করেছিলেন আর হিন্দি সংস্করণ মুকেশ ভাট দ্বারা প্রযোজিত হয়েছিলো। চলচ্চিত্রটিতে মুখ্য চরিত্রে অভিনয় করেছিলেন আক্কিনেনি নাগার্জুনা, রম্যা কৃষ্ণন এবং মনীষা কৈরালা। এম. এম. কিরবাণি চলচ্চিত্রটির সঙ্গীত পরিচালনা করেছিলেন। ১৯৬৩ সালের 'দ্য ফিউজিটিভ' নামের একটি মার্কিন টেলিভিশন ধারাবাহিকের কাহিনী থেকে ১৯৯৩ সালে 'দ্য ফিউজিটিভ' নামেরই একটি চলচ্চিত্র মার্কিন দেশেই বের হয়েছিলো, এই ক্রিমিনাল চলচ্চিত্রটি ছিলো 'দ্য ফিউজিটিভ'-এর ভারতীয় পুনঃনির্মাণ।
## অভিনয়ে
*আক্কিনেনি নাগার্জুনা - ডক্টর অজয় কুমার
*রম্যা কৃষ্ণন - এ.সি.পি. রম্যা
*মনীষা কৈরালা - ডক্টর শ্বেতা
*নছর - এসপি তেজা
*শরৎ বাবু - ডক্টর প্রতাপ
*গুলশান গ্রোভার - রবার্ট রাকেশ কুমার
*জনী লিভার - নিজ ভূমিকা
*ব্রহ্মানন্দম - কম্পাউন্ডার চিট্টি বাবু

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:তেলুগু ভাষার চলচ্চিত্র
বিষয়শ্রেণী:১৯৯৪-এর চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:মহেশ ভাট পরিচালিত চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:বিচারের অপপ্রয়োগ সম্পর্কে চলচ্চিত্র
বিষয়শ্রেণী:১৯৯০-এর দশকের তেলুগু ভাষার চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
সোনার হরিণ

***সোনার হরিন*** হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী। এই চলচ্চিত্রটি ৮ অক্টোবর ১৯৫৯ সালে ন্যাশানাল পিকচার্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, ভানু বন্দ্যোপাধ্যায়,ছবি বিশ্বাস।

## কাহিনী

## শ্রেষ্ঠাংশে

* ভানু বন্দ্যোপাধ্যায়
* কালী বন্দ্যোপাধ্যায়
* সুপ্রিয়া চৌধুরী
* উত্তম কুমার
* ছবি বিশ্বাস
* তরুণ কুমার
* লক্ষ্মী দেবী
* মিহির ভট্টাচার্য
* কুন্তলা চ্যাটার্জী
* পদ্মদেবী
* বিপিন গুপ্ত
* নমিতা সিনহা

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
ডুইট ওয়াশিংটন

**ডুইট মারলন ওয়াশিংটন** (; জন্ম: ৫ মার্চ, ১৯৮৩) মন্টেগো বে এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ডুইট ওয়াশিংটন**।

## প্রথম-শ্রেণীর ক্রিকেট
২০০৪ সাল থেকে ২০০৫ সাল পর্যন্ত ডুইট ওয়াশিংটনের সংক্ষিপ্ত প্রথম-শ্রেণীর খেলোয়াড়ী জীবন চলমান ছিল। ২০০৩-০৪ মৌসুমে ক্যারিব বিয়ার কাপ প্রতিযোগিতায় ওয়েস্ট ইন্ডিজ বি-দলের সদস্যরূপে প্রথম-শ্রেণীর ক্রিকেটে ডুইট ওয়াশিংটনের অভিষেক ঘটে। ২২.০০ গড়ে ২০ উইকেট লাভ করেছিলেন তিনি। ফলশ্রুতিতে, শক্তিশালী ক্যারিব বিয়ার একাদশের অন্যতম খেলোয়াড় হিসেবে যুক্ত হন ও মৌসুমের শেষদিকে ইংরেজ একাদশের বিপক্ষে খেলেন। গায়ানার বিপক্ষে ১১ নম্বর ব্যাটসম্যান হিসেবে দূর্দান্ত খেলেন। ছয়টি ছক্কার মারে ৫৮ বলে ৫৮ রান তুলেন।

২০০৪-০৫ মৌসুমে জ্যামাইকার পক্ষে খেলেন। ১৬.৮৪ গড়ে ১৯ উইকেট দখল করে দলকে শিরোপা বিজয়ে ভূমিকা রাখেন। নেইনে উইন্ডওয়ার্ড আইল্যান্ডসের বিপক্ষে ৪/১৮ ও ৫/২০ বোলিং পরিসংখ্যান দাঁড় করান।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডুইট ওয়াশিংটন। ২৯ এপ্রিল, ২০০৫ তারিখে সেন্ট জোন্সে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

লিকলিকে গড়নের পেসার হিসেবে ডুইট ওয়াশিংটনকে দল নির্বাচকমণ্ডলী মার্চ ও এপ্রিল মাসে সফররত ইংল্যান্ড দলের বিপক্ষে খেলার জন্যে ওয়েস্ট ইন্ডিজ দলের সদস্যরূপে অন্তর্ভুক্ত করে। তবে, পরবর্তী মৌসুমে সফরকারী দক্ষিণ আফ্রিকার বিপক্ষে টেস্ট অভিষেকের পূর্ব-পর্যন্ত তাকে খেলানো হয়নি।

২০০৪-০৫ মৌসুমের শেষদিকে সফররত দক্ষিণ আফ্রিকা দলের বিপক্ষে সিরিজের চতুর্থ টেস্ট খেলার জন্যে তাকে মনোনীত করা হয়। সেন্ট জোন্সে অনুষ্ঠিত ঐ খেলায় ৯৩ রান খরচ করেও কোন উইকেট লাভ করতে পারেননি। ব্যাটসম্যানের উপযোগী পিচে সবমিলিয়ে ১৪৬২ রান সংগৃহীত হয় ও মাত্র ১৭ উইকেটের পতন ঘটেছিল। তন্মধ্যে, উভয় দলের আটজন ব্যাটসম্যান শতরান করে সম্মিলিতভাবে নতুন টেস্ট রেকর্ড গড়েন।

জুন ও জুলাই, ২০০৫ সালে ওয়েস্ট ইন্ডিজ এ-দলের সদস্যরূপে শ্রীলঙ্কা গমন করেন। এরপর, ঐ বছরের শেষদিকে কেএফসি কাপে জ্যামাইকার পক্ষে তিনটি খেলায় অংশ নেন। মাত্র ২২ বছর বয়সে শীর্ষ পর্যায়ের ক্রিকেট খেলা থেকে বাদ পড়েন তিনি।

## তথ্যসূত্র

## আরও দেখুন
* টনি গ্রে
* রিকার্ডো পাওয়েল
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজ বি দলের ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:জামাইকার ক্রিকেটার
নুরুজ্জামান বিশ্বাস

**নুরুজ্জামান বিশ্বাস** (জন্ম: ৩০ অক্টোবর ১৯৪৮) বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৪ (ঈশ্বরদী-আটঘরিয়া) আসনের সংসদ সদস্য।

## প্রারম্ভিক জীবন
নুরুজ্জামান ১৯৪৮ সনের ৩০ শে অক্টোবর ঈশ্বরদী উপজেলার ছলিমপুর ইউনিয়নের বরইচাড়া গ্রামে জন্মগ্রহণ করেন। তিনি ১৯৫৯ সালে বরইচাড়া প্রাথমিক বিদ্যালয় থেকে পঞ্চম শ্রেণি পাশ করেন এবং ঈশ্বরদী উপজেলার সাঁড়া মাড়োয়ারী স্কুলে ভর্তি হন।

## রাজনৈতিক জীবন
নুরুজ্জামান বিশ্বাস ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ২০২০ সালে পাবনা-৪ আসনে অনুষ্ঠিত উপনির্বাচনে ২ লাখ ৩৯ হাজার ৯২৪ ভোট পেয়ে জয়লাভ করে জাতীয় সংসদ সদস্য হিসেবে নির্বাচিত হন।
উল্লেখ্য, পাবনা-৪ আসনের সাবেক সংসদ সদস্য শামসুর রহমান শরীফের মৃত্যু হলে নিয়মানুযায়ী সেখানে উপনির্বাচন অনুষ্ঠিত হয় এবং নুরুজ্জামান বিশ্বাস জয়লাভ করেন৷ এছাড়াও, তিনি ঈশ্বরদী উপজেলা পরিষদের তিনবার নির্বাচিত উপজেলা চেয়ারম্যান ছিলেন। তিনি (১৯৮৪-২০০৫) পর্যন্ত ঈশ্বরদী উপজেলা আওয়ামীলীগের সাধারণ সম্পাদক হিসেবে দায়িত্ব পালন করেন। বর্তমানে তিনি পাবনা জেলা আওয়ামীলীগের সহ-সভাপতি হিসেবেও দায়িত্ব পালন করে আসছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:পাবনা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:একাদশ জাতীয় সংসদ সদস্য
যুলফিকার আহমদ নকশবন্দী

**জুলফিকার আহমদ নকশবন্দী** ( ; ১ এপ্রিল, ১৯৫৩–১৪ ডিসেম্বর, ২০২৫) ছিলেন একজন পাকিস্তানি ইসলামি পণ্ডিত ও নকশবন্দি তরিকার সুফি। তিনি ঝংয়ের জামিয়া মাহদুল ফাকির ইসলামীর প্রতিষ্ঠাতা ছিলেন। ২০২৫ সালের ১৪ ডিসেম্বর তিনি লাহোরে মৃত্যুবরণ করেন। 

## জীবনী
জুলফিকার আহমদ ১৯৫৩ সালের ১ এপ্রিল পাকিস্তানের পাঞ্জাব প্রদেশের ঝং জেলায় জন্মগ্রহণ করেন। প্রাথমিক জীবনে তিনি একজন তড়িৎ ও বৈদ্যুতিন প্রকৌশল হিসেবে প্রশিক্ষণ গ্রহণ করেন এবং লাহোরের বিজ্ঞান ও প্রযুক্তি বিশ্ববিদ্যালয় থেকে স্নাতক ডিগ্রি অর্জন করেন। ৪০ বছর বয়সে তিনি চাকরি থেকে অবসর গ্রহণ করে নিজেকে সম্পূর্ণভাবে ইসলামের সেবায় নিয়োজিত করেন। এরপর তিনি কঠোর আধ্যাত্মিক সাধনায় মনোনিবেশ করেন এবং নকশবন্দী তরিকায় তিনি আনুষ্ঠানিকভাবে ইজাযাহ ও খিলাফত লাভ করেন।

দাওয়াতি কার্যক্রমের অংশ হিসেবে তিনি বিশ্বের ষাটটিরও বেশি দেশে সফর করেছেন। তিনি তাসাউফের নকশবন্দী ধারার বর্তমান অন্যতম প্রসিদ্ধ শায়খ এবং আমেরিকা, আফ্রিকা, দক্ষিণ-পূর্ব এশিয়া, রাশিয়া ও অস্ট্রেলিয়াসহ বিশ্বের অনেক দেশ ও অঞ্চলে তার হাজার হাজার অনুসারী রয়েছে। 

নকশবন্দী ২০১১ সালে ভারত ভ্রমণ করেন এবং ভারতের হায়দরাবাদের ঈদগাহ বিলালী মনসাব ট্যাঙ্ক ও চঞ্চলগুদা জুনিয়র কলেজে কয়েকটি সম্মেলনে ভাষণ দিয়েছিলেন।  তিনি দারুল উলুম দেওবন্দের মসজিদে রশিদ ও দারুল উলুম ওয়াকফ দেওবন্দের অনুষ্ঠানেও বক্তব্য রাখেন। 

২০১৮ সালের ডিসেম্বরে নকশবন্দী বলেন, খতমে নবুয়তের বিরুদ্ধে ষড়যন্ত্র করা মুসলমানদের জন্য উদ্বেগের বিষয়। দেশের আইন মেনে চলার জন্য আহমাদীদের অবশ্যই তৈরি থাকতে হবে এবং তাদের রাষ্ট্রীয় মৌলিক পদ থেকে সরিয়ে দেওয়া উচিত। 

জুলফিকার আহমদের নির্ভরযোগ্যতা সম্পর্কে দারুল উলূম দেওবন্দের দারুল ইফতায় জিজ্ঞাসিত একটি প্রশ্নের উত্তরে বলা হয়েছিল, “জুলফিকার আহমদ নকশবন্দী নকশবন্দী তরিকার বিশ্বাসযোগ্য প্রবীণ ব্যক্তিত্ব এবং তিনি দেওবন্দের আলেমদের মতো একই পথ অনুসরণ করছেন”। 

নকশবন্দী ২০২৫ সালের ১৪ ডিসেম্বর সকালে পাকিস্তানের লাহোরে মৃত্যুবরণ করেন। 

## সাহিত্যিক কাজ
নকশবন্দীর বইগুলির মধ্যে রয়েছে:

* *ফিকহ কে বুনিয়াদি উসুল*
* *পাজা শুরাগে জিন্দেগী* 
* *জেদ-ই-হারাম*
* *Nurturing the budding rose : a complete guide to the upbringing of children*
* *খাওয়াতিনে ইসলাম কি কারনামে*
* *আয়া আওর পাকডামিনা*

## তথ্যসূত্র

## বহিঃসংযোগ

বিষয়শ্রেণী:পাকিস্তানি ইউটিউবার
বিষয়শ্রেণী:পাকিস্তানি সুন্নি মুসলিম
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:১৯৫৩-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:ঝং জেলার ব্যক্তি
বিষয়শ্রেণী:২০২৫-এ মৃত্যু
মাহফুজা মন্ডল

**মাহফুজা মন্ডল রিনা** (জন্ম: ৫ জুলাই ১৯৬১) বাংলাদেশের জয়পুরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
মাহফুজা মন্ডল ৫ জুলাই ১৯৬১ সালে জয়পুরহাট জেলায় জন্মগ্রহণ করেন।

## রাজনৈতিক জীবন
মাহফুজা মন্ডল যুব মহিলা লীগের সাংগঠনিক সম্পাদক ও জয়পুরহাট জেলা মহিলা আওয়ামী লীগের সাধারণ সম্পাদক। তিনি নবম জাতীয় সংসদের মহিলা আসন ২২ থেকে মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
শেফালী মমতাজ

**শেফালী মমতাজ** (জন্ম: ১৫ মে ১৯৫৭) বাংলাদেশের নাটোর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
শেফালী মমতাজ ১৫ মে ১৯৫৭ সালে নাটোর জেলায় জন্মগ্রহণ করেন।  তার স্বামী মৃত মমতাজ উদ্দিন নাটোর-১ আসনের সংসদ সদস্য ছিলেন।

## রাজনৈতিক জীবন
শেফালী মমতাজ নবম জাতীয় সংসদের মহিলা আসন ২৪ থেকে মনোনীত সংসদ সদস্য ছিলেন। নবম সংসদে তিনি বেসামরিক বিমান ও পর্যটন মন্ত্রণালয় সম্পর্কিত স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:নাটোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ফরিদা আখতার

**ফরিদা আখতার হীরা** (জন্ম: ৩০ অক্টোবর ১৯৫৬) বাংলাদেশের পঞ্চগড় জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
ফরিদা আখতার ৩০ অক্টোবর ১৯৫৬ সালে পঞ্চগড় জেলার তেতুলিয়া উপজেলায় জন্মগ্রহণ করেন।

## রাজনৈতিক জীবন
ফরিদা আখতার পঞ্চগড় জেলা আওয়ামী লীগের সহসভাপতি ও দারিদ্র কল্যাণ সংস্থার সভাপতি। তিনি নবম জাতীয় সংসদের মহিলা আসন ২৫ থেকে মনোনীত সংসদ সদস্য ছিলেন। নবম সংসদে তিনি পাবলিক অ্যাকাউন্টস মন্ত্রণালয় সম্পর্কিত স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:পঞ্চগড় জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ